stanford-oval/wikipedia huggingface dataset:
จักรพรรดิแฟร์ดีนันท์ที่ 1 แห่งออสเตรีย
ราชตระกูล

| 0 | 1 | 2 | 3 |
| --- | --- | --- | --- |

| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนก: จักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์  (จักรพรรดิฟรันทซ์ที่ 1 แห่งออสเตรีย) | พระอัยกาฝ่ายพระชนก: จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ | พระปัยกาฝ่ายพระชนก: จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนก: จักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์  (จักรพรรดิฟรันทซ์ที่ 1 แห่งออสเตรีย) | พระอัยกาฝ่ายพระชนก: จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ | พระปัยยิกาฝ่ายพระชนก: จักรพรรดินีมาเรีย เทเรซา |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนก: จักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์  (จักรพรรดิฟรันทซ์ที่ 1 แห่งออสเตรีย) | พระอัยยิกาฝ่ายพระชนก: มาเรีย ลุยซา แห่งสเปน | พระปัยกาฝ่ายพระชนก: พระเจ้าการ์โลสที่ 3 แห่งสเปน |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนก: จักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์  (จักรพรรดิฟรันทซ์ที่ 1 แห่งออสเตรีย) | พระอัยยิกาฝ่ายพระชนก: มาเรีย ลุยซา แห่งสเปน | พระปัยยิกาฝ่ายพระชนก: เจ้าหญิงมารี อามาเลียแห่งซัคเซิน |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนนี: มาเรีย เทเรซา แห่งเนเปิลส์และซิซิลี | พระอัยกาฝ่ายพระชนนี: กษัตริย์แฟร์ดีนันโดที่ 1 แห่งซิซิลีทั้งสอง | พระปัยกาฝ่ายพระชนนี: พระเจ้าการ์โลสที่ 3 แห่งสเปน |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนนี: มาเรีย เทเรซา แห่งเนเปิลส์และซิซิลี | พระอัยกาฝ่ายพระชนนี: กษัตริย์แฟร์ดีนันโดที่ 1 แห่งซิซิลีทั้งสอง | พระปัยยิกาฝ่ายพระชนนี: เจ้าหญิงมารี อามาเลียแห่งซัคเซิน |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนนี: มาเรีย เทเรซา แห่งเนเปิลส์และซิซิลี | พระอัยยิกาฝ่ายพระชนนี: อาร์ชดัชเชสมารี คาโรลีเนอ แห่งออสเตรีย | พระปัยกาฝ่ายพระชนนี: จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ |
| จักรพรรดิแฟร์ดีนันท์ที่ 1 แห่งออสเตรีย (กษัตริย์แฟร์ดีนันท์ที่ 5 แห่งฮังการี)  | พระชนนี: มาเรีย เทเรซา แห่งเนเปิลส์และซิซิลี | พระอัยยิกาฝ่ายพระชนนี: อาร์ชดัชเชสมารี คาโรลีเนอ แห่งออสเตรีย | พระปัยยิกาฝ่ายพระชนนี: จักรพรรดินีมาเรีย เทเรซา |
พระราชบิดาและพระราชมารดาของพระองค์เป็นพระญาติกัน และจะเห็นว่าพระปัยกาและพระปัยยิกา ทั้งฝ่ายพระชนกและฝ่ายพระชนนี ก็เป็นพระองค์เดียวกันอีกด้วย
ตัวผกผันการคูณ

ฟังก์ชันส่วนกลับ y = 1/x สำหรับทุกค่า x ยกเว้น 0 ค่าของ y คือตัวผกผันการคูณ
ในทางคณิตศาสตร์ ตัวผกผันการคูณ (อินเวิร์สการคูณ) ของจำนวน x หมายถึงจำนวนที่คูณกับ x แล้วได้เอกลักษณ์การคูณ นั่นคือ 1 ตัวผกผันการคูณของ x เขียนแทนด้วย 1/x หรือ x−1 และบางครั้งก็เรียกว่าส่วนกลับ (reciprocal) ของ x
เราสามารถคำนวณการตัวผกผันการคูณได้จากการหาร 1 ด้วยจำนวนที่ต้องการ ตัวอย่างเช่น ตัวผกผันการคูณของ 5 คือ 1/5 = 0.2 และส่วนกลับของ 0.25 คือ 1/0.25 = 4
0 เป็นจำนวนที่ไม่มีตัวผกผันการคูณ เนื่องจากจำนวนใดๆ คูณกับ 0 แล้วจะได้ 0 ซึ่งไม่ใช่ 1
ดูเพิ่ม

การหาร
เศษส่วน
ที-28

|  ที-28  |
| --- | --- |
T-28E registered as R-48, since 1943 Ps. 241–4, at the Parola Tank Museum in Finland
ชนิด: รถถังขนาดกลาง
แหล่งกำเนิด: สหภาพโซเวียต
บทบาท
ประจำการ: 1933–45
ผู้ใช้งาน: สหภาพโซเวียต, ฟินแลนด์, ฮังการี, ตุรกี, นาซีเยอรมนี
สงคราม: การบุกครองโปแลนด์ของสหภาพโซเวียต, สงครามฤดูหนาว, สงครามโลกครั้งที่สอง
ประวัติการผลิต
ช่วงการออกแบบ: 1931
ช่วงการผลิต: 1932–41
จำนวนที่ผลิต: 503
แบบอื่น: T-28E, T-28 Model 1940, OT-28
ข้อมูลจำเพาะ
มวล: 28 tonnes
ความยาว: 7.44 m (24 ft 5 in)
ความกว้าง: 2.87 m (9 ft 5 in)
ความสูง: 2.82 m (9 ft 3 in)
ลูกเรือ: 6

เกราะ: 20–30 mm (0.79–1.18 in)
อาวุธหลัก: 76.2 mm KT-28 howitzer (70 rounds)
อาวุธรอง: 4 or 5×7.62 mm DT machine guns (8,000 rounds)
เครื่องยนต์: 46.9 l Mikulin M-17 V12 engine 500 hp (370 kW)
กำลัง/น้ำหนัก: 18 hp/t (13 kW/t; 16 hp/ST)
กันสะเทือน: plunger suspension with twin bogies
พิสัยปฏิบัติการ: 220 km (140 mi)
ความเร็ว: 37 km/h (23 mph)
ที-28 เป็นรถถังขนาดกลางที่มีป้อมปืนหลายป้อมของโซเวียต รุ่นต้นแบบได้เสร็จสมบูรณ์ในปี ค.ศ. 1931 และเริ่มต้นการผลิตในปลายปี ค.ศ. 1932 มันเป็นรถถังสนับสนุนทหารราบที่มีเป้าหมายในการบุกทะลวงผ่านแนวป้องกัน ที-28 เป็นการออกแบบมาเพื่อเสริมเข้ากับรถถังที-35 ที่มีน้ำหนักมาก(แถมยังมีป้อมปืนหลายป้อม) ซึ่งได้มีแบ่งกันในการออกแบบป้อมปืน รถถังประเภทนี้ไม่ประสบความสำเร็จอย่างมากในการสู้รบ แต่มันมีบทบาทที่สำคัญในโครงการการพัฒนาสำหรับนักออกแบบรถถังโซเวียต หนึ่งในแนวคิดใหม่และทางแก้ปัญหาที่ได้พยายามที่จะลองใช้กับที-28 ที่จะถูกรวมเข้ากับรุ่นโมเดลในอนาคต
นักเขียนบท

นักเขียนบท หมายถึง บุคคลในอาชีพ คนทำงานด้านภาพยนตร์ ที่ทำหน้าที่เขียนบทภาพยนตร์ในภาพยนตร์และเขียนบทการแสดงละครโทรทัศน์สำหรับรายการโทรทัศน์ นักเขียนบทส่วนใหญ่เริ่มต้นอาชีพ โดยเขียนแบบยังไม่ได้ค่าจ้างของบท จนกว่าบทจะถูกขายออกไปได้
มีนักเขียนบทหลายคนที่ทำงานเป็น สคริปต์ด็อกเตอร์ คือแก้ไขบทให้เหมาะกับตัวผู้กำกับหรือสตูดิโอ ตัวอย่างเช่น ผู้บริหารสตูดิโออาจบ่นว่า แรงกระตุ้นของตัวละครไม่ชัดเจน หรือบทพูดออกไป นักเขียนบทอาจหางานจากการขายบทคร่าว ๆ (อาจจะราว 10-30 หน้า) หรือเรื่องย่อ (อาจจะราว 1-2 หน้า) หรืออาจขายบททั้งบทภาพยนตร์ แม้ว่าจะยังเขียนไม่เสร็จ แต่อย่างไรก็ตามเป็นเรื่องที่เกิดไม่บ่อยที่นักเขียนบทจะขายบท
หนึ่งในวิธีสำคัญ คือการนำความคิดไปขายกับสตูดิโอให้สร้าง คือการใช้นักเขียนบทถูกคนให้ถูกกับโครงการ เพราะโดยมากโครงการส่วนใหญ่ที่ขายให้สตูดิโอมักจะให้นักเขียนบทของตัวเองทำเพื่อให้บทเสร็จสมบูรณ์หรือให้เขียนร่างสุดท้าย
ในสหรัฐอเมริกา นักเขียนบทอาชีพเป็นสมาชิกอยู่ในองค์กร อย่างเช่น สมาคมนักเขียนบทฝั่งตะวันออก ซึ่งสมาคมนี้ได้มีการให้รางวัลกับผลงานของนักเขียนบทที่สังกัดอยู่ด้วย
ทัตสึยะ ยามางูจิ

| ทัตสึยะ ยามางูจิ山口達也 |
| --- | --- |
เกิด:  (1972-01-10) 10 มกราคม ค.ศ. 1972 (52 ปี) โซกะ จังหวัดไซตามะ ประเทศญี่ปุ่น
อาชีพ:  นักร้อง  นักเล่นกีตาร์เบส  นักแสดง  พิธีกรโทรทัศน์ 
เครื่องดนตรี: กีตาร์เบส
ช่วงปี: 1989–2018
ค่ายเพลง:  ยูนิเวอร์ซัลมิวสิกเจแปน  เจสตรอม  โซนี่มิวสิกเอ็นเตอร์เทนเมนต์ 
นักดนตรี
ทัตสึยะ ยามางูจิ (ญี่ปุ่น: 山口 達也; โรมาจิ: Yamaguchi Tatsuya; เกิดวันที่ 10 มกราคม ค.ศ. 1972) เป็นอดีตนักร้อง พิธีกรโทรทัศน์ และนักเล่นกีตาร์เบสชาวญี่ปุ่นในวงโทกิโอของจอห์นนีและสหาย
ชีวิตส่วนตัว

ยามางูจิแต่งงานกับอดีตนางแบบในเดือนมีนาคม ค.ศ. 2008 แต่ทั้งคู่กลับหย่ากันในวันที่ 5 สิงหาคม ค.ศ. 2016
ในวันที่ 22 กันยายน ค.ศ. 2020 เขาถูกจับในข้อหาสงสัยว่าเมาแล้วขับ
ผลงาน

ภาพยนตร์
That's Cunning! Shijo Saidai no Sakusen? (1996), รับบทเป็นคิมูระ เค็นจิ
กังฟูแพนด้า (2008), รับบทเป็นโป (เสียง)
กังฟูแพนด้า: ผ่าตำนานห้าผู้พิทักษ์ ป่วนยุทธจักร (2008),  รับบทเป็นโป (เสียง)
กังฟูแพนด้า 2 (2011),  รับบทเป็นโป (เสียง)
โทรทัศน์
Wataru Seken wa Oni Bakari (1993), แขกรับเชิญ
Ten (2003), พิธีกร
Būke o Nerae! (2002–2003), พิธีกร
Ue o Muite Arukō: Sakamoto Kyu Monogatari (2005),  รับบทเป็นคีว ซากาโมโตะ
Onee Mans (2006–2009), พิธีกร
Majo-tachi no 22-ji (2009–2011), พิธีกร
R no Hōsoku (2011–2018), พิธีกร
Zip! (2011–2018), พิธีกรหลักวันจันทร์, พุธ
Shiawase! Bonbi Girl (2011–2018), พิธีกร
ตะวัน วนิดา

| ตะวัน วนิดา |
| --- | --- |

ข้อมูลพื้นฐาน
ชื่อเกิด: บุญประคอง วรรณยิ่ง
เกิด: 1 มกราคม พ.ศ. 2497 (70 ปี)
ที่เกิด:  ประเทศไทย
แนวเพลง: ไทยสากล, ป๊อบ
อาชีพ: นักแต่งเพลง, ครูสอนร้องเพลง

เว็บไซต์: ตะวัน วนิดา Facebook หรือ ครูเก๋สอนร้องเพลง Facebook
ตะวัน วนิดา มีชื่อจริงว่า บุญประคอง เนียมคำ (สกุลเดิม วรรณยิ่ง) หรือเพื่อนๆ เรียกว่า เก๋  เป็นนักแต่งเพลงชาวไทย มีผลงานเพลงเป็นที่รู้จักตั้งแต่ปี พ.ศ. 2521 จนถึงปัจจุบัน
ประวัติ

ตะวัน วนิดา หรือ ลีลา วรินทร์  เกิดเมื่อวันที่ 1 มกราคม 2497  ที่กรุงเทพมหานคร  เป็นบุตรของนายเกรียงศักดิ์ วรรณยิ่ง และนางศรี ฉายบุตร  จบการศึกษาระดับประกาศนียบัตรวิชาชีพชั้นสูง สาขาการตลาด และประกาศนียบัตรประโยคครูมัธยม (ปม.) จากวิทยาลัยพณิชยการธนบุรี ต่อมาสำเร็จการศึกษาระดับปริญญาตรี บริหารธุรกิจบัณฑิต (บธบ.) จากมหาวิทยาลัยสุโขทัยธรรมาธิราช และสำเร็จการศึกษาประกาศนียบัตรบัณฑิตวิชาชีพครู จากมหาวิทยาลัยราชพฤกษ์
ในด้านการร้องเพลง ได้ร้องเพลงโดยใช้พรสวรรค์ของตนเอง   และได้เรียนร้องเพลงเพิ่มเติมจากโรงเรียนดนตรีสยามกลการ
สู่วงการเพลง

ความสนใจทางด้านการขับร้องและเขียนคำประพันธ์ เริ่มตั้งแต่สมัยเรียนชั้นประถมศึกษาตอนปลาย เมื่อมีการแสดงหน้าชั้น เธอมักจะได้รับคัดเลือกให้มาร้องเพลงให้เพื่อนฟัง รวมทั้งการเขียนกลอนอวยพรวันเกิดท่านผู้อำนวยการโรงเรียนอยู่ทุกปี แต่เนื่องจากครอบครัวทางบ้าน ไม่สนับสนุนการเป็นนักร้อง หรือการเป็นนักแต่งเพลงเป็นอย่างยิ่ง เธอจึงไม่อยากทำให้คนทางบ้านไม่สบายใจ มีหลายครั้งที่เธอแอบแต่งเพลงและหนีไปประกวดร้องเพลงตามงานต่าง ๆ แต่พอจวนจะได้เวลาเรียกชื่อผู้เข้าประกวด คุณแม่ก็ให้พี่ชาย พี่สาวมาตามกลับบ้านเสมอ จนครั้งล่าสุดตอนเป็นนักศึกษา ประมาณปี พ.ศ. 2519 ตะวันได้ทราบข่าวจากนักจัดรายการเพลงทางวิทยุ ว่ามีการประกวดร้องเพลง “ศัตรูหัวใจ” ที่สถานีวิทยุกองพลที่ 1 รักษาพระองค์  ต้นแบบคือคุณจินตนา สุขสถิตย์ จัดโดยจ่าเอกอุบล โต๊ะนาค ซึ่งเป็นนักจัดรายการชื่อดังมากในสมัยนั้น เธอจึงสนใจ และได้ไปสมัครประกวดร้องเพลงกับเพื่อนๆ
เพื่อนๆ ที่มาสมัครร้องเพลงด้วยกันได้เล่าให้อาบล หรือ จ่าเอกอุบล โต๊ะนาค ผู้ซึ่งตะวันให้ความเคารพเป็นอย่างยิ่งฟังว่า นอกจากตะวันจะชอบร้องเพลงแล้ว ยังแต่งเพลงได้อีกด้วย อาบลจึงได้แนะนำให้เธอรู้จักกับนักแต่งเพลง และนักจัดรายการหลายท่าน อาทิ คุณสมพจน์ สิงห์สุวรรณ นักแต่งเพลงอาวุโส ผู้มีผลงานเพลงยอดเยี่ยม และคุณดุสิต ทรงวุฒิศีล ผู้อำนวยการผลิตเพลง ซึ่งทั้งสองท่านนี้ได้ให้คำแนะนำและให้โอกาสเธอ จนตะวันได้ร้องเพลงบันทึกเสียงเป็นครั้งแรกคือเพลงฆาตกรรัก
นอกจากนี้ ยังมีคุณมณฑารพ ที่ได้เขียนเพลงให้เธอร้อง  คุณกิตติ ธนาธร นักจัดรายการชื่อดังได้สนับสนุนนำผลงานของเธอไปบันทึกเสียง คือเพลง รักทรมาน ที่สร้างชื่อเสียงให้ตะวัน วนิดา เป็นที่รู้จักและโด่งดังในวงการเพลงในยุคนั้น  คุณเนรัญชรา(พี่ติ) นักแต่งเพลงอาวุโส เป็นที่ปรึกษาที่เธอเคารพมาก  คุณสุวิทย์ สัตโกวิท หรือทิพย์ประภา นักแต่งเพลงรุ่นพี่ช่วยสนับสนุนให้เธอมีผลงานเพลงกับบริษัทอโซน่า (ประเทศไทย) จำกัด
บทเพลง คิดถึงฉันบ้างคืนนี้ ของตะวัน วนิดา ซึ่งขับร้องโดยคุณไพจิตร อักษรณรงค์ นักร้องใหม่แห่งค่ายอโซน่าในขณะนั้น เป็นบทเพลงที่โด่งดังและทำให้คุณไพจิตรแจ้งเกิดในวงการเพลงได้อย่างสวยงามในช่วงประมาณปีพ.ศ. 2523
จากการให้กำลังใจของพี่ๆ นักแต่งเพลง และนักจัดรายการเพลงหลายๆ ท่าน  คุณสาโรจน์ เสมทรัพย์ และบุคคลที่เธอเคารพมากอีกท่านหนึ่งคือนาวาโทประพันธ์ นิชโรจน์ ซึ่งประจำวงดุริยางค์ทหารเรือ
ในขณะนั้น   ทำให้ตะวันมีกำลังใจและมีผลงานเพลงออกมาอย่างต่อเนื่องจนถึงปัจจุบัน
อาชีพการงาน

เป็นอาจารย์ ที่วิทยาลัยเทคโนโลยีตั้งตรงจิตรบริหารธุรกิจ
สอนร้องเพลง ในชมรมดุริยางค์ วิทยาลัยเทคโนโลยีตั้งตรงจิตรบริหารธุรกิจ
เป็นกรรมการตัดสินการประกวดร้องเพลง
เป็นนักแต่งเพลง / นักร้อง / ครูสอนร้องเพลง
เขียนคำประพันธ์ บทกวีนิพนธ์
เป็นวิทยากร / พิธีกร
ครูสอนร้องเพลงโรงเรียนดนตรียามาฮ่า รัตนาธิเบศร์
ผลงานเพลง

เพลง "ฆาตกรรัก"  ศิลปินผู้ขับร้อง: ตะวัน วนิดา, ดุสิต ทรงวุฒิศีล (2521)
เพลง "เธอคือความหลัง"  ศิลปินผู้ขับร้อง: ดาวใจ ไพจิตร, กิตติ ธนาธร (2521)
เพลง "รักทรมาน"  ศิลปินผู้ขับร้อง: ดาวใจ ไพจิตร (2522), อรวรรณ วิเศษพงษ์, นิตยา บุญสูงเนิน (2532), ลัดดาวัลย์ ประวัติวงศ์, อุมาพร บัวพึ่ง, อรวี สัจจานนท์ (2539) ฯลฯ
เพลง "คิดถึงฉันบ้างคืนนี้" ศิลปินผู้ขับร้อง: ไพจิตร อักษรณรงค์ (2523), สุนารี ราชสีมา, แพรว ไพลิน, วิภา จันทรกูล, อรวี สัจจานนท์ (2539), พรรณนิภา จิระศักดิ์ (2542), กาญจนา มาศิริ (2544), ปกรณ์ ภมรเทพ (2545) ฯลฯ
เพลง "หัวใจเจ้าพระยา"  ศิลปินผู้ขับร้อง: อ้อยทิพย์ พานทอง (2522)  พรหมเพพ เทพรัตน์ 2563
เพลง "รักเพียงเธอ"  ศิลปินผู้ขับร้อง: ดาวใจ ไพจิตร, กิตติ ธนาธร (2522)
เพลง "ถ้าฉันมีเธอ"  ศิลปินผู้ขับร้อง: ดาวใจ ไพจิตร (2522)
เพลง "คิดถึงคืนนั้น"  ศิลปินผู้ขับร้อง: มนูญ เทพประทาน (2523)
เพลง "ที่พึ่งทางใจ"  ศิลปินผู้ขับร้อง:  มนูญ เทพประทาน (2523)
เพลง "ฝันสุดท้าย"  ศิลปินผู้ขับร้อง:  ไพจิตร อักษรณรงค์ (2523)
เพลง "รักที่ต้องรอ"  ศิลปินผู้ขับร้อง: ทิพย์วรรณ ปิ่นภิบาล (2523), ไพจิตร อักษรณรงค์ (2524)
เพลง "เป็นเพราะความรัก"  ศิลปินผู้ขับร้อง: ไพจิตร อักษรณรงค์ (2523), ทิพย์วรรณ ปิ่นภิบาล (2523)
เพลง "รักแท้"  ศิลปินผู้ขับร้อง: ทิพย์วรรณ ปิ่นภิบาล (2523)
เพลง "สำคัญที่เธอ"  ศิลปินผู้ขับร้อง: ทิพย์วรรณ ปิ่นภิบาล (2523)
เพลง "เขาไม่มา"  ศิลปินผู้ขับร้อง: ทิพย์วรรณ ปิ่นภิบาล (2523)
เพลง "อย่ามาห่วงฉัน"  ศิลปินผู้ขับร้อง: ทิพย์วรรณ ปิ่นภิบาล (2523)
เพลง "เจ็บในใจ"  ศิลปินผู้ขับร้อง: จิตติมา เจือใจ (2523)
เพลง "ปลอบขวัญทหารไทย"  ศิลปินผู้ขับร้อง: ทิพย์วรรณ ปิ่นภิบาล (2523)
เพลง "ได้แต่มอง" ศิลปินผู้ขับร้อง: สามารถ บริบูรณ์เวช ชุดสามารถคอรัส (2523)
เพลง "เมิน" ศิลปินผู้ขับร้อง: สามารถ บริบูรณ์เวช ชุดสามารถคอรัส (2523)
เพลง "แด่นาวิกโยธินไทย" หรือรู้จักกันในชื่อเพลง "แด่นาวิกโยธิน" (มอบให้กองทัพเรือ)  ศิลปินผู้ขับร้อง: วงดุริยางค์กองทัพเรือ (2523)
เพลง "วันนี้ไม่มีน้ำตา"  ศิลปินผู้ขับร้อง: ไพจิตร อักษรณรงค์ (2524)
เพลง "เธอกับฉัน"  ศิลปินผู้ขับร้อง: ไพจิตร อักษรณรงค์ (2524)
เพลง "วันที่รอคอย"  ศิลปินผู้ขับร้อง: ไพจิตร อักษรณรงค์ (2524)
เพลง "อาวรณ์"  ศิลปินผู้ขับร้อง: ไพจิตร อักษรณรงค์ (2524)
เพลง "รักเธอที่ความดี"  ศิลปินผู้ขับร้อง: ไพจิตร อักษรณรงค์, สามารถ บริบูรณ์เวช (2524)
เพลง "ปล่อยเธอไป"  ศิลปินผู้ขับร้อง: ไพจิตร อักษรณรงค์ (2524)
เพลง "ผิดสัญญา"  ศิลปินผู้ขับร้อง: นิตยา บุญสูงเนิน (2534), ปกรณ์ ภมรเทพ (2545)
เพลง "เมื่อฉันมีรัก"  ศิลปินผู้ขับร้อง: นิตยา บุญสูงเนิน (2534)
เพลง "วอลต์พ.ต.พ."  เพลงประจำสถาบันวิทยาลัยตั้งตรงจิตรบริหารธุรกิจ
เพลง "ศักดิ์ศรีพ.ต.พ."  เพลงประจำสถาบันวิทยาลัยตั้งตรงจิตรบริหารธุรกิจ
เพลง "มาร์ชกีฬาสถาบันในเครือตั้งตรงจิตร" เพลงประจำสถาบันในเครือตั้งตรงจิตร
เพลง "มาร์ชราชพฤกษ์"  เพลงประจำสถาบันวิทยาลัยราชพฤกษ์ (2550)
เพลง "พระคุณแม่" (รางวัลรองชนะเลิศอันดับ 1 การประกวดแต่งเพลง “ ร้อยรักแม่ด้วยเสียงเพลงจากดวงใจ ” จัดโดย "สมาคมรักแม่"  ปี 2555)
เพลง "บริลานเต้"  เพลงประจำโรงเรียนดนตรีบริลานเต้ (2556)
เพลง "เทิดฟ้ามหาราชัน" บทเพลงเทิดพระเกียรติ พระบาทสมเด็จพระเจ้าอยู่หัว (2556)  เพลง ที่นี่มีดาว ฯลฯ
แหล่งข้อมูลอื่น

Facebook ของ ตะวัน วนิดา
ทางหลวงแผ่นดินหมายเลข 2256

|  ทางหลวงแผ่นดินหมายเลข 2256 |
| --- | --- |
ถนนชัยบาดาล-ด่านขุนทด
ข้อมูลของเส้นทาง
ความยาว: 77.033 กิโลเมตร (47.866 ไมล์)
ทางแยกที่สำคัญ
ปลายทางทิศตะวันตก:  ถนนสุรนารายณ์ ใน อ.ชัยบาดาล จ.ลพบุรี
 :    ทล.2089 ใน อ.ท่าหลวง จ.ลพบุรี   ทล.2338 ใน อ.ท่าหลวง จ.ลพบุรี   ทล.2243 ใน อ.ชัยบาดาล จ.ลพบุรี   ทล.2357 ใน อ.ชัยบาดาลจ.ลพบุรี   ทล.2247 ใน อ.ลำสนธิ จ.ลพบุรี   ทล.2164 ใน อ.ด่านขุนทด จ.นครราชสีมา 
ปลายทางทิศตะวันออก:  ถนนสีคิ้ว-ชัยภูมิ ใน อ.ด่านขุนทด จ.นครราชสีมา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2256 (ถนนโค้ง - กุดม่วง)  เป็นทางหลวงที่สำคัญสายหนึ่งที่ใช้เดินทางเชื่อมระหว่าง ภาคกลาง กับภาคตะวันออกเฉียงเหนือ ใน จังหวัดนครราชสีมา และจังหวัดลพบุรี มีระยะทางทั้งหมดประมาณ 77.033 กิโลเมตร   แนวถนนสายนี้ทางเริ่มจากถนนสุรนารายณ์ (ทางหลวงแผ่นดินหมายเลข 205) ที่หลักกิโลเมตรที่ 56 ใน ตำบลชัยบาดาล อำเภอชัยบาดาล จังหวัดลพบุรี ข้ามแม่น้ำป่าสัก ผ่านอำเภอท่าหลวง เข้าสู่อำเภอชัยบาดาลอีกครั้ง อำเภอลำสนธิ จังหวัดลพบุรี เข้าสู่อำเภอด่านขุนทด จังหวัดนครราชสีมา ไปสิ้นสุดที่ ถนนสีคิ้ว-ชัยภูมิ (ทางหลวงแผ่นดินหมายเลข 201) ที่หลักกิโลเมตรที่ 34 ในอำเภอด่านขุนทด จังหวัดนครราชสีมา
สถานที่สำคัญบริเวณถนน

ตลาดปลาชัยบาดาล
เขื่อนป่าสักชลสิทธิ์ ครอบคลุมพื้นที่อำเภอวังม่วง จังหวัดสระบุรี อำเภอพัฒนานิคม อำเภอท่าหลวง และอำเภอชัยบาดาล จังหวัดลพบุรี
เทศบาลตำบลบ้านท่าหลวง อำเภอท่าหลวง จังหวัดลพบุรี
ที่ว่าการอำเภอท่าหลวง
โรงพยาบาลท่าหลวง
ตลาดเขาน้อย อำเภอลำสนธิ จังหวัดลพบุรี
ตลาดห้วยบง อำเภอด่านขุนทด จังหวัดนครราชสีมา
สวนป่าด่านขุนทด อำเภอด่านขุนทด จังหวัดนครราชสีมา
อ่างเก็บน้ำห้วยปราสาทใหญ่ อำเภอด่านขุนทด จังหวัดนครราชสีมา
ตัวปัญหา

| "ตัวปัญหา" |
| --- | --- |

เพลงโดยบงกช เจริญธรรม
วางจำหน่าย: 2 มิถุนายน พ.ศ. 2559
แนวเพลง: ป็อปร็อก
ความยาว: 4:55
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)
โปรดิวเซอร์: ศิลา นามเทพ

มิวสิกวิดีโอ
"ตัวปัญหา" ที่ยูทูบ
 
ตัวปัญหา เป็นซิงเกิลของฟิล์ม-บงกช เจริญธรรม ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 2 มิถุนายน พ.ศ. 2559 ในร้านค้าไอทูนส์
โดยเนื้อหาของเพลงนี้พูดถึงเรื่องราวของผู้หญิงคนหนึ่งที่ยังรู้สึก เหมือนเดิม เมื่อครั้งที่เคย ตัวติดกัน แต่วันหนึ่งกลายเป็น ตัวปัญหา สำหรับอีกคน จะทำอะไรก็ดูน่าเบื่อ น่ารำคาญ ขวางหูขวางตาไปหมด
ส่วนมิวสิควิดีโอนี้เผยแพร่ครั้งแรกในวันที่ 17 มิถุนายน พ.ศ. 2559 ได้ ฟรัง-นรีกุล เกตุประภากร นักแสดงสาวสวยจากซีรี่ย์ฮอร์โมน มาแสดงในลุคนักศึกษา ที่ต้องมามีปัญหากับแฟนหนุ่มซึ่งรับบทโดย ทอมมี่ สิทธิโชค
การตอบรับ

เพลง ตัวปัญหา ได้ติดอันดับสูงสุด 48 บนเว็บไซต์เพลงออนไลน์ KKBOX ของไทย
| ชาร์ต (พ> ศ. 2559) | อันดับสูงสุด |
| --- | --- |
เคเคบ็อกซ์ ชาร์ต ไทย ท็อป 50: 48
Line Music Thailand Top 100: 59
ทางหลวงแผ่นดินหมายเลข 227

|  ทางหลวงแผ่นดินหมายเลข 227 |
| --- | --- |
ถนนพังโคนพัฒนา
ข้อมูลของเส้นทาง
ความยาว: 162.667 กิโลเมตร (101.077 ไมล์)
ทางแยกที่สำคัญ
ปลายทางทิศใต้: ถนนบุญกว้าง และถนนอนรรฆนาค ใน อ.เมือง จ.กาฬสินธุ์
ปลายทางทิศเหนือ:   ถนนนิตโย / ทล.222  ใน อ.พังโคน จ.สกลนคร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 227 สายกาฬสินธุ์–พังโคน เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดกาฬสินธุ์กับจังหวัดสกลนคร และมีเส้นทางคาบเกี่ยวไปยังจังหวัดอุดรธานี มีระยะทางตลอดทั้งสาย 162.667 กิโลเมตร
เส้นทางมีเริ่มต้นในทางทิศใต้ จากทางแยกระหว่างถนนบุญกว้างกับถนนอนรรฆนาค ในเขตเทศบาลเมืองกาฬสินธุ์ อำเภอเมืองกาฬสินธุ์ มุ่งไปยังทิศเหนือไปยังอำเภอสหัสขันธ์ เมื่อถึงตำบลโนนบุรี เส้นทางจะเลี้ยวไปทางขวาอ้อมเขื่อนลำปาว ผ่านบางส่วนของอำเภอสมเด็จ เข้าอำเภอคำม่วง อำเภอสามชัย แล้วเข้าเขตจังหวัดอุดรธานี ผ่านอำเภอวังสามหมอ แล้วเลี้ยวขวาขึ้นไปทางทิศเหนือไปยังจังหวัดสกลนคร ผ่านอำเภอวาริชภูมิ และสิ้นสุดที่อำเภอพังโคน และสามารถเชื่อมต่อกับทางหลวงแผ่นดินหมายเลข 222 ไปยังจังหวัดบึงกาฬได้
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ชนัญชิดา รุ่งเพชรรัตน์

| ชนัญชิดา รุ่งเพชรรัตน์ |
| --- | --- |
เกิด: 12 ตุลาคม พ.ศ. 2535 (31 ปี) กรุงเทพมหานคร ประเทศไทย
ชื่ออื่น: บลอสซั่ม
ศิษย์เก่า: มหาวิทยาลัยศิลปากร
อาชีพ:  นักแสดง  นางแบบ  อินฟลูเอนเซอร์ 
ปีปฏิบัติงาน: พ.ศ. 2560–ปัจจุบัน
การประกวดความงาม
ผู้ดำรงตำแหน่งการประกวดความงาม
รางวัล: มิสทิฟฟานี่ยูนิเวิร์ส 2013   (รองชนะเลิศอันดับที่ 1)
 
ชนัญชิดา รุ่งเพชรรัตน์ (เกิด 12 ตุลาคม พ.ศ. 2535) ชื่อเล่น บลอสซั่ม เป็นนักแสดงและนางเเบบชาวไทย มีชื่อเสียงจากการประกวดเวที เดอะเฟซไทยแลนด์ ซีซั่น 3
ประวัติ

ชนัญชิดา รุ่งเพชรรัตน์ เกิดเมื่อวันที่ 12 ตุลาคม พ.ศ 2535 เป็นคนจังหวัด กรุงเทพมหานคร ด้านการศึกษา สำเร็จการศึกษาระดับปริญญาตรี บัณฑิตเกียรตินิยมอันดับสอง คณะเทคโนโลยีสารสนเทศและการสื่อสาร มหาวิทยาลัยศิลปากร
เข้าสู่วงการ

ชนัญชิดาเริ่มเข้าสู่วงการจากการประกวดเวที มิสทิฟฟานี่ยูนิเวิร์ส 2013 เเละได้ครองตำเเหน่งรางวัลรองชนะเลิศอันดับที่หนึ่ง พร้อมตำเเหน่ง Miss Silky Sexy Skin เเละเคยมีผลงาน MV มากมายรวมถึงเเฟชั่นโชว์ เเละในปี พ.ศ. 2560 ได้เข้าประกวดเวที เดอะเฟซไทยแลนด์ ซีซั่น 3 โดยได้ผ่านเข้ารอบ 15 คนสุดท้าย เป็นลูกทีมของเมนเทอร์ บี น้ำทิพย์ จงรัชตวิบูลย์ โดยไม่ผ่านเข้ารอบ 4 คนสุดท้าย เเละได้เซ็นสัญญาเป็นนักเเสดงในสังกัด กันตนา
ในปี พ.ศ. 2561 ได้เข้าประกวดในรายการ เดอะเฟซไทยแลนด์ ซีซัน 4 โดยไม่ผ่านเข้ารอบ 18 คนสุดท้าย เเละในปี พ.ศ 2564 เธอก็ได้ร่วมเป็นหนึ่งในสมาชิก ราตรี จีนี่ จ๋า เเละมีช่องยูทูบแชนแนลของตัวเองชื่อว่า Ladyblossom เเละในปี พ.ศ. 2567 เธอได้มีผลงานละครเรื่อง ตำรับเเม่ เป็นผลงานละครเรื่องเเรกของเธอ รับบท เเพรรี่ ปัจจุบันเธอมีผลงานให้ได้รับชมอยู่เรื่อยมา
ผลงาน > ละครโทรทัศน์

| ปี พ> ศ. | เรื่อง | รับบท | ออกอากาศ |
| --- | --- | --- | --- |
| 2567 | ตำรับเเม่ | เเพรรี่ | Thai PBS |
ผลงาน > พิธีกร

ออนไลน์
ค.ศ. 2019 : On Air YouTube:Ladyblossom (5/4/19)
ผลงาน > เพลง

| ปี | เพลง | ศิลปิน | สังกัด | หมายเหตุ |
| --- | --- | --- | --- | --- |
| 2564 | จีนี่ จ๋า | ร่วมร้องกับ วิชญาณี เปียกลิ่น, วริศรา ยู, ปัญญริสา เธียรประสิทธิ์, มิลลิ | 2021 ราตรี จีนี่ จ๋า   | - |
ตำบลเรือง

| ตำบลเรือง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rueang
ประเทศ: ไทย
จังหวัด: น่าน
อำเภอ: เมืองน่าน
พื้นที่
 • ทั้งหมด: 50.8 ตร.กม. (19.6 ตร.ไมล์)
ประชากร (2555)
 • ทั้งหมด: 4,868 คน
 • ความหนาแน่น: 95.82 คน/ตร.กม. (248.2 คน/ตร.ไมล์)
รหัสไปรษณีย์ : 55000
รหัสภูมิศาสตร์: 550106
 ส่วนหนึ่งของสารานุกรมประเทศไทย
เรือง เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ
ที่ตั้ง

ทิศเหนือ ติดต่อตำบลสะเนียน อำเภอเมืองน่าน
ทิศตะวันออก ติดต่อตำบลไชยสถานและตำบลถืมตอง อำเภอเมืองน่าน
ทิศใต้ ติดต่อตำบลบ่อสวก อำเภอเมืองน่าน และตำบลยาบหัวนา อำเภอเวียงสา
ทิศตะวันตก ติดต่อตำบลยาบหัวนา อำเภอเวียงสา
การแบ่งเขตการปกครอง > การปกครองส่วนภูมิภาค

แบ่งการปกครองออกเป็น 8 หมู่บ้าน ได้แก่
หมู่ 1 บ้านศรีนาป่าน
หมู่ 2 บ้านดอนเฟือง
หมู่ 3 บ้านเรือง
หมู่ 4 บ้านตาแวน
หมู่ 5 บ้านนางาม
หมู่ 6 บ้านนาม่วง
หมู่ 7 บ้านสันป่าสัก
หมู่ 8 บ้านห้วยมอญ
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลเรืองมีพื้นที่ครอบคลุมตำบลเรืองทั้งหมด
สถานที่สำคัญ

สำนักงานองค์การบริหารส่วนตำบลเรือง
สถานีตำรวจภูธรเรือง
โรงพยาบาลส่งเสริมสุขภาพตำบลเรือง บ้านดอนเฟือง
ที-37

ที-37
ประเทศผู้ผลิต สหภาพโซเวียต
ปีที่ใช้งาน 1933
เจ้าหน้าที่ 2 นาย
หน้ก 3,200 กิโลกรัม/ 3.15 ต้น
ยาว 3.75 เมตร
สูง 1.82 เมตร
กว้าง 2.1 เมตร
เกราะหนาที่สุด 4 มม./0.157 นิ้ว
เครื่องยนต์ แกซ เอเอ ให้กำลัง 65 แรงม้า
ความเร็ว 56.3 กิโลเมตร/ชั่วโมง
รัศมีทำการ 185 กิโลเมตร
อาวุธ ปืนกลขนาด 7.62 มม./ 0.3 นิ้ว 2-3  กระบอก
แหล่งข้อมูลอื่น

T-37 เก็บถาวร 2019-05-09 ที่ เวย์แบ็กแมชชีน
ตำบลเมืองไพร

| ตำบลเมืองไพร |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Phrai

ประเทศ: ไทย
จังหวัด: ร้อยเอ็ด
อำเภอ: เสลภูมิ
ประชากร (2565)
 • ทั้งหมด: 6,227 คน
รหัสไปรษณีย์ : 45120
รหัสภูมิศาสตร์: 451003
เว็บไซต์: www.muangprai.go.th
 ส่วนหนึ่งของสารานุกรมประเทศไทย
เมืองไพร เป็นตำบลหนึ่งของอำเภอเสลภูมิ จังหวัดร้อยเอ็ด
ประวัติ

ตามประวัติเล่าว่า เดิมชื่อบ้านเมืองไผ่ล้อม ต่อมาบ้างก็เรียก บ้านไผ่ล้อม บ้างก็เรียกบ้านเมืองไผ่ แล้วจึงเพี้ยนมาเป็นบ้านเมืองไพรจนถึงปัจจุบัน เมื่อครั้งอดีตเป็นหัวเมืองหนึ่งในสิบเอ็ดหัวเมืองของเมืองสาเกตุนคร หรือเมืองร้อยเอ็ดในปัจจุบัน มีวัตถุโบราณมากมายกระจัดกระจายทั่วทั้งบริเวณหมู่บ้าน มีสถานที่ซึ่งเป็นที่เคารพบูชา และยึดเหนี่ยวจิตใจของชาวบ้าน มาตั้งแต่ครั้งอดีต จนถึงปัจจุบัน นั้นก็คือดอนปู่ตา ซึ่งได้รับการเล่าขานไว้ว่า ณ สถานที่แห่งนี้มีผู้คนได้ยินเสียงคล้ายเสียงเครื่องบิน บินขึ้นลงอยู่ตลอดเวลา เหมือนเป็นรางบอกเหตุอะไรบางอย่าง ด้วยความเชื่อและศรัทธา จึงได้ร่วมใจกันจัดตั้งดอนปู่ตาขึ้น โดยเรียกให้รู้จักกันในครั้งนั้นว่า ดอนเมือง และเป็นที่มาของสถานที่ศักดิ์สิทธิ์ตำบลเมืองไพรจนปัจจุบัน คือ ดอนปู่ตาฟ้าระงุ้ม
วันที่ 27 ธันวาคม 2492 โอนพื้นที่หมู่ 17, 18, 19, 20, และ 21 (ในขณะนั้น) ของตำบลเมืองไพร ไปตั้งเป็นหมู่ 19, 20, 21, 22, และ 23 ของตำบลภูเงินตามลำดับ
วันที่ 21 ตุลาคม 2531 แยกพื้นที่บางส่วนออกจากตำบลเมืองไพรเพื่อตั้งตำบลบึงเหลือ
ที่ตั้งและอาณาเขต

ตำบลเมืองไพรมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลนาเมือง และตำบลวังหลวง
ทิศตะวันออก ติดต่อกับตำบลบึงเกลือ
ทิศใต้ ติดต่อกับตำบลขวาว และตำบลเดิด (อำเภอเมืองยโสธร)
ทิศตะวันตก ติดต่อกับตำบลขวัญเมือง และตำบลกลาง
การแบ่งเขตการปกครอง > การปกครองส่วนภูมิภาค

ตำบลเมืองไพรแบ่งพื้นที่การปกครองออกเป็น 14 หมู่บ้าน
| หมู่ที่ | ชื่อหมู่บ้าน | อักษรโรมัน | ประชากร (คน) | บ้าน (หลัง) |
| --- | --- | --- | --- | --- |
| 1 | เมืองไพร | Mueang Phrai | 678 | 170 |
| 2 | เมืองไพร | Mueang Phrai | 594 | 155 |
| 3 | เมืองไพร | Mueang Phrai | 929 | 243 |
| 4 | ดอนน้ำสร้าง | Don Nam Sang | 334 | 83 |
| 5 | นางเหล่ง | Nang Leng | 351 | 95 |
| 6 | โนนคำ | Non Kham | 335 | 93 |
| 7 | ดอนน้อย | Don Noi | 372 | 82 |
| 8 | โนนสนาม | Non Sanam | 337 | 90 |
| 9 | เมืองไพร | Mueang Phrai | 362 | 106 |
| 10 | ตาลม | Ta Lom | 533 | 145 |
| 11 | ตาลมเหนือ | Ta Lom Nuea | 436 | 117 |
| 12 | ท่าแห่ | Tha Hae | 292 | 77 |
| 13 | ขี้เหล็ก | Khilek | 224 | 46 |
| 14 | โนนคำ | Non Kham | 450 | 121 |
| รวม | รวม | รวม | 6,227 | 1,623 |
ข้อมูลปี 2565
การแบ่งเขตการปกครอง > การปกครองส่วนท้องถิ่น

ท้องที่ตำบลเมืองไพรทั้งหมดอยู่ในเขตการปกครองของเทศบาลตำบลเมืองไพร
ทัตสึยะ ฟูจิวาระ

ทัตสึยะ ฟูจิวาระ (ญี่ปุ่น: 藤原 竜也; โรมาจิ: Fujiwara Tatsuya) เกิดเมื่อวันที่ 15 พฤษภาคม พ.ศ. 2525 ในจังหวัดไซตามะ ประเทศญี่ปุ่น เป็นนักแสดงชาวญี่ป่น
ทัตสึยะโด่งดังจากการแสดงเป็น ชุยะ นานะฮาระ ในปี 2000 ในภาพยนตร์เรื่อง เกมนรก โรงเรียนพันธุ์โหด และได้แสดงต่อใน เกมนรก สถาบันพันธุ์โหด ในบทบาทหัวหน้าแห่งกลุ่มไวด์เซเว่น และได้เป็นที่รู้จักไปทั่วเอเชียจากการแสดงเป็น ยางามิ ไลท์ ในภาพยนตร์เรื่องสมุดโน้ตกระชากวิญญาณ และ อวสานสมุดมรณะ
ครอบครัว

ทัตสึยะ ฟูจิวาระ มีพี่น้องสามคน เป็นพี่สาว พี่ชาย และ น้องสาว เขาชอบเล่นซอคเคอร์ และสโนว์บอร์ด เขามีความสูงประมาณ 180 เซนติเมตร เขาไม่สามารถพูดภาษาอังกฤษได้โดยในปัจจุบันกำลังศึกษาอยู่ ทัตสึยะเกิดในครอบครัวฟูจิวาระ ซึ่งเป็นเชื้อสายของตระกูลฟูจิวาระ